Nordjyden Niels Ole Sørensen står bag ny cd, der kombinerer traditionelle salmer med jazz.

Kirken den er et gammelt hus, det hedder den cd, som Niels Ole Sørensen netop har færdigproduceret. Cd´en er utraditionel, idet den indeholder 11 salmer i Niels Ole Sørensens egne arrangementer i lidt jazzet stil. Organic3 spiller jo tit i i jazzklubber og til jazzfestivaler hvor repertoiret er en god gang souljazz. Men efterhånden så spiller vi en masse kirkekoncerter hvor vi spille salmer. Det er gennem hans arbejde som kirkeorganist i mange år, at Niels Ole Sørensen, der også er manden bag den årlige Jazzy Days i Tversted, har hentet inspiration til at omarrangere de gode gamle salmer. - Jeg tror, jeg er den første og eneste kirkeorganist, der nogensinde har indspillet sådan en cd. Det der også er lidt specielt, det er, at jeg jo har specialiseret mig i at spille på det gode gammel Hammond orgel, fortæller Niels Ole Sørensen. Der bliver en cd release koncert onsdag d. 6. april kl. 20.00 i Bangsbostrand kirke i Frederikshavn, hvor Niels Ole Sørensen til dagligt er organist.